kalixlouiis/myanmar-wikipedia-corpus huggingface dataset:
ကျောင်းထိုင်ဆရာတော်များ စာရင်းวัดบวรนิเวศวิหาร, กรุงเทพฯ:มหามกุฏราชวิทยาลัย, 2546, หน้า 13-32 စဉ် ပုံတူ ဘွဲ့အမည် စတင် ပြီးဆုံး 1 100px HRH Prince Mongkut (ဝဇိရဉာဏော ဘိက္ခု) 1836 1851 2 100px Somdet Phra Maha Samana Chao Kromma Phraya Pavares Variyalongkorn(HRH Prince Rurk ပညာအဂ္ဂေါ) 1851 1892 3 100px Somdet Phra Maha Samana Chao Kromma Phraya ဝဇိရဉာဏဝရောရသ(HRH Prince Manusyanagamanob မနုဿနာဂေါ) 1892 1921 4 100px Somdet Phra Sangharaja Chao Kromma Luang Vajirananavongs(Mom Rajavongse Chuen Navavongs သုစိတ္တော) 1921 1958 5 100px Phra Brahmamuni (Pin Thammaprathip သုဝစော) 1958 1961 6 100px Somdet Phra ဉာဏသံဝရ(Charoen Khachawat သုဝဍ္ဎနော) 1961 2013 7 100px Somdet Phra Vanarata (Chun Brahmaphithak ဗြဟ္မဂုတ္တော) 2015 Present ရုပ်ပုံများ ကိုးကား Category:ထိုင်းနိုင်ငံမှ စေတီပုထိုးနှင့် ဘုရားကျောင်းများ။
ဟွာလမ်ဖောင်ကျောင်းတော် () သည် ထိုင်းနိုင်ငံ၊ ဘန်ကောက်မြို့၏ Bang Rak အရပ်တွင်တည်ရှိသည့် တော်ဝင်ဗုဒ္ဓကျောင်းတော်တစ်ခု ဖြစ်သည်။
မဟာဓာတုယုဝရာထရန်ဆရစ်ကျောင်းတော် () သည် ဗုဒ္ဓကျောင်းတော်တစ်ခု ဖြစ်သည်။
ထိုင်းနိုင်ငံ၊ ဘန်ကောက်မြို့တွင် တည်ရှိသည်။
Liedtke 2011, p. 58 ထိုင်းနိုင်ငံ၏ အဆင့်မြင့်ဆုံး ကျောင်းတော် (၁၀) ခုထဲတွင် ပါဝင်သည်။
23 in Thailand တက္ကသိုလ် Mahachulalongkornrajavidyalaya တက္ကသိုလ်သည် ဗုဒ္ဓဘာသာရဟန်းတော်များ ပညာသင်ကြားရာ သက်တမ်းအရှည်ကြာဆုံး တက္ကသိုလ် ဖြစ်၏။
ကျောင်းတော်၏ မြေညီထပ်တွင် တည်ရှိသည်။
ထိုင်းနိုင်ငံတွင် ရှိသည့် အရေးအပါဆုံး တက္ကသိုလ်များထဲမှ တစ်ခုလည်း ဖြစ်သည်။
human sciences, social sciences, aninternational programme, and a graduate college စသည့် နေရာများခွဲကာ သင်ကြားပေးလျက် ရှိသည့် နေရာလည်း ဖြစ်၏။
တက္ကသိုလ်များသည် ၁၈၈၉ ခုနှစ်တွင် အများဆိုင်တက္ကသိုလ်များ ဖြစ်လာသည်။
အချစ်ဟု ခေါ်သော ရူးနှမ်းတဲ့ အရာလေး ဟုလည်း သိသော အချစ်ဦးဟူသည် (, Sing lek lek thi riak wa... rak, lit. "A Crazy Little Thing Called Love") ရုပ်ရှင်ကားသည် ၂၀၁၀ ထိုင်း အချစ်ဟာသရုပ်ရှင်ကားတစ်ကား ဖြစ်ကာ၊ မာရီယို မူရား နှင့် ပင်းချနုတ် လူးဗွီဆတ်ဖိုင်းဘွန်း သရုပ်ဆောင်ထားသည့် ၂၀၁၁ အာရှတွင် တငွေ့ငွေ့နှင့် အောင်မြင်လာသော ရုပ်ရှင်ကားလည်း ဖြစ်သည်။
ဇာတ်လမ်း မျက်မှန်တပ်ထားရပြီး မည်းတူးနေသော နမ်သည် သူ၏ကျောင်းမှ နာမည်ကြီး ကျောင်းသားတဦး ဖြစ်သူ အစ်ကိုရှုံး (ရှုံးဟုလည်း ခေါ်) ကို ကြိတ်ကြွေနေသော်လည်း သူနှင့် လိုက်ဖက်မည်မဟုတ်ဟု ခံစားနေရသည်။
သူငယ်ချင်းသုံးယောက်၏ မြှောက်ပေးမှုဖြင့် နမ်သည် ကိုယ်ချစ်ကြိုက်နေသူ၏ နှလုံးသားကို မှော်နည်းဖြင့် ဆွဲဆောင်နိုင်မည့် ချစ်ကြိုက်နည်း ၉ မျိုး စာအုပ်ထဲကအတိုင်း လိုက်လုပ်ဆောင်သည်။
ထိုအဆင့် ၉ ဆင့်အတိုင်း နမ်သည် မျက်မှန်မှ မျက်ကပ်မှန် ပြောင်းတပ်၍ လှအောင် လုပ်ခြင်း၊ စိန်သွားတပ်ခြင်းနှင့် အသားအရေ ဖြူလာအောင်တို့ကို လုပ်ရုံ သာမက ရှုံး၏ ဆိုင်ကယ်ထဲတွင်ပါ ချောကလက်ဗူး ထားခြင်းတို့ကို လုပ်သော်လည်း အောင်မြင်ပုံ မရချေ။
နမ်တွင် သူ့အဖေ အလုပ်လုပ်ရာ အမေရိကသို့ လိုက်ရန် ရည်မှန်းချက်လည်း ရှိသည်။
သူနှင့် သူ့ညီမ မည်သူဖြစ်ဖြစ် စာတွင် အဆင့်တစ်ရပါက လေယာဉ် လက်မှတ် ဝယ်ပေးမည်ဟု သူတို့အဖေက ကတိပေးထားခဲ့သည်။
အနိုင်ကျင့်တတ်သော ဖေးနှင့် ရန်ဖြစ်ရပြီး လိုချင်သော ထိုင်းအကအသင်းသို့ ဝင်ခွင့်မရတော့ဘဲ၊ အင်္ဂလိပ်ပြဇာတ်အသင်းသို့ ကျောင်းကပွဲအတွက် ဝင်ခဲ့ရသည်။
နမ်သည် ပြဇာတ်အတွက် စနိုးဝှိုက်အဖြစ် ကပြရန် အရွေးခံပြီး၊ ရှုံးမှာ စင်ဆေးသုတ်ရသည်။
ပြဇာတ်ကျေးဇူးဖြင့် ကျောင်းတွင် နမ်သည် တရှိန်ထိုး ရေပန်းစားလာပြီး၊ ကျောင်းဘင်ခရာအဖွဲ့တွင် ကျိုင်းကိုင်ရန် ထပ်မံ အရွေးခံရသည်။
အလယ်တန်း ဒုတိယနှစ်တွင် ရှုံး၏ ငယ်သူငယ်ချင်း တော့ပ် ကျောင်းပြောင်းလာသည်။
နမ်ကို မြင်မြင်ချင်း ချစ်ကြိုက်သွားပြီး အချစ်ကို ဝန်ခံလိုက်သည်။
လန့်သွားသော နမ်သည် သူ့ကို စိတ်ထိခိုက်မည်စိုး၍ မည်သို့မျှ မတုံ့ပြန်သည်ကို တော့က သူ့ကို လက်ခံသည်ဟု မှတ်ယူလိုက်သည်။
သူငယ်ချင်း တဦး၏ မွေးနေ့ပါတီ ဆင်နွဲကြစဉ် တော့က သူတို့နှစ်ယောက်တွင် မိန်းကလေး တယောက်တည်းကို ပြိုင်မကြိုက်ရန် ထားထားသော ကတိ ရှိကြောင်း ပြောပြီးနောက် နမ်ကို ရုတ်တရက် နမ်းလိုက်ရာ နမ်သည် ထိုအခြေအနေကို စိတ်မသက်မသာ ဖြစ်ရသည်။
ဤသို့ နမ်သည် တော့ပ်၊ ရှုံးတို့ သူငယ်ချင်းများနှင့် အဖွဲ့ကျနေစဉ် ငယ်ပေါင်းကြီးပေါင်း သူငယ်ချင်းများနှင့် ဆက်ဆံရေး ကျဲသွားရသည်။
တတိယနှစ် ရောက်သည်အထိ တယောက်နှင့် တယောက် စကားပင် ဟုတ်တိပတ်တိ မပြောဖြစ်ကြတော့။
သူ့၏ ခံစားချက်များ ကွယ်ဝှက်မထားနိုင်တော့ဘဲ စာမေးပွဲကြီး ပြီးကာနီးတွင် တော့ပ်နှင့် လမ်းခွဲလိုက်သည်။
စာမေးပွဲတွင် အဆင့်တစ် ရသောကြောင့် နမ် အမေရိက သွားနိုင်မည် ဖြစ်သည်။
ငိုကြီးချက်မဖြင့် သူငယ်ချင်းများနှင့် ပြန်တည့်သွားပြီးနောက် သူငယ်ချင်းများက နမ်ကို ဒသမမြောက် နည်းလမ်းကို အသုံးပြုရန် အကြံပေးသည်၊ ယင်းမှာ တိုက်ရိုက် ဖွင့်ပြောလိုက်ရန်ပင် ဖြစ်သည်။
သို့သော်လည်း ကံခေလှစွာပင်၊ ရှုံးက သူငယ်ချင်းဖြစ်သူ ပင်နှင့် ဒိတ်နေကြောင်း ပြောပြသည်။
ထိုည၌ ရှုံး အိမ်ပြန်လာရာ ပရော်ဖက်ရှင်နယ် ကလပ်အတွက် လေ့ကျင့်ရေးအစီအစဉ်တွင် ရွေးချယ်ခံရကြောင်း သိပြီး၊ နောက်တနေ့မနက်တွင် ကမ့်သို့ ထွက်ခွာရတော့မည်။
သူသည် အခန်းသို့ သွားပြီး နမ်ဓာတ်ပုံတွေ ပါသော ဒိုင်ယာရီ စာအုပ်ကို ထုတ်သည်။
အမှန်မတော့ နမ် ပုံပန်း မပြောင်းလဲမီကတည်းက ရှုံး ချစ်လာခဲ့သော်လည်း ဝန်ခံရန် သတ္တိ မရှိခဲ့ခြင်း ဖြစ်သည်။
နမ့်အိမ်ရှေ့တွင် သူ့ဒိုင်ယာရီကို ထားပြီး ထွက်လာချိန်နှင့် တချိန်တည်းမှာပင် အငြင်းခံလိုက်ရသော နမ်သည်လည်း အိပ်ခန်းထဲ၌ ဝမ်းနည်းလျက် ရှိနေခဲ့သည်။
ကိုးနှစ်ကြာပြီးနောက်၊ နမ်နှင့် ရှုံးသည် အောင်မြင်သော ဖက်ရှင်ဒီဇိုင်းနာနှင့် ဓာတ်ပုံဆရာ အသီးသီး ဖြစ်လာသည်။
နမ်သည် ထိုင်းသို့ ပြန်လာပြီး ရှိုးပွဲသို့ တက်ရောက်လာသည်။
သူ အံ့အားသင့်သွားသည်မှာ ရှုံးသည်လည်း တက်ရောက်လာပြီး သူ့ကို ထိုနှစ်များစွာအတွင်း မျှော်လင့်စောင့်စားနေခဲ့သည်ဟု ဖွင့်ဟလိုက်လေသည်။
သရုပ်ဆောင်များ ရှုံးအဖြစ် မာရီယိုမူရာ၊ ကျောင်းတွင်းစတား ၁၀ တန်းကျောင်းသား။
နိုင်ငံအတွက် ကန်သော ချန်ပီယံဗိုလ်လုပွဲတွင် ပင်နယ်တီ လွဲချော်သွားသဖြင့် အနားယူလိုက်သော ဘောလုံးသမား တဦး၏ သားဖြစ်သည်။
ထို အဖြစ်အပျက် ပြီးနောက်၊ ရှုံးကို 'ပင်နယ်တီလွဲတဲ့ကောင်'ဟု စခြင်း ခံရသည်။
ရှုံးသည် ကျောင်းတွင် ဘောလုံးကစား တော်သော်လည်း ပင်နယ်တီကန်ရန် အမြဲ ငြင်းဆန်သောကြောင့် ကျောင်းအသင်းတွင် ပါခွင့်မရချေ။
ရှုံးသည် ဓာတ်ပုံပညာကိုလည်း ဝါသနာပါသဖြင့်၊ ပြိုင်ပွဲ တခုတွင် ဆုရသည်။
ပင်ချနွတ် လူးဗီဆဒ်ပိုင်ဘူးသည် အသားမည်းမည်း၊ မျက်မှန်ထူထူ၊ ကျောင်းပုံသွင်းထားသော ဆံပင်ပုံနှင့် နမ်အဖြစ်။
အမေနှင့် ညီမလေးနှင့်အတူ နေထိုင်ပြီး၊ မိခင်မှာ စားသောက်ဆိုင်တည်းခိုခန်း လုပ်ကိုင်ပြီး၊ ဖခင်မှာ အမေရိကတွင် ထိုင်းစားဖိုမှူး လုပ်၍ အိမ်ကို ထောက်ပံ့သည်။
နမ်တွင် အခင်ဆုံး သူငယ်ချင်း သုံးယောက် ရှိကာ ကျောင်းတွင်း ပုံမလာဆုံး မိန်းကလေးအဖွဲ့အဖြစ် သတ်မှတ်ခံရသည်။
နမ်တွင် ကျောင်းစာတွင် သိပ်မဟန်လှသော်လည်း အင်္ဂလိပ်စာ တဘာသာသာလျှင် ထူးချွန်သည်။
ဆရာမ အင်းအဖြစ် ဆုဒါရတ် ဘတ်ထပေါ၊ ဆရာပွန်ကို ရရန်အတွက် ဆရာမ အွန်နှင့် ပြိုင်ရသူ နမ်၏အတန်းပိုင် အင်္ဂလိပ်ဆရာမ ဖြစ်ကာ၊ လူကြိုက်နည်းလှသော အင်္ဂလိပ်ပြဇာတ်အသင်း၏ ခေါင်းဆောင် ဖြစ်သည်။
ဘင်ခရာအဖွဲ့တွင် ကျိုင်းကိုင်နေရာအတွက် ခေါင်းကိုက်နေစဉ် နမ်ကို တွေ့ပြီး ရွေးချယ်လိုက်သည်။
ဇာတ်သိမ်းတွင် ဆရာပွန် ကျောင်းက ထွက်သွားပြီးနောက် အသစ်ရောက်လာသော ကာယဆရာသစ်နှင့် အချစ်သစ်ကို တွေ့ရှိသွားသည်။
ကျောင်းဘောလုံးအသင်း၏ နည်းပြနှင့် ကာယဆရာ ဆရာပွန်အဖြစ် တန်းငိ နမွန်းတို၊ မည်သူကိုမျှ မျက်နှာသာမပေးသော်လည်း ဆရာမအင်းနှင့် ဆရာမအွန်တို့က လိုက်ခြင်း ခံရသည်။
ကျောင်းသူများကြားတွင် ရေပန်းစားသော ထိုင်းပြဇာတ်အသင်း၏ ခေါင်းဆောင် ဆရာမအွန်အဖြစ် ပီဂျီတြာ ဆရီဝါရပန်၊ သူ့အသင်းတွင် ကျောင်းသူအချောအလှများသာ စုဝေးနေသည်။
ဆရာမအင်းနှင့် အပြိုင် ဆရာပွန်ကို ပိုရွသောနည်းဖြင့် ပိုးပန်းသည်။
၁၁ တန်း နှစ်လယ်ရောက်မှ ပြောင်းလာသော ကျောင်းသားသစ် တော့ပ်အဖြစ် အချရနပ် အရိယရစ်ဝိကိုး၊ ရှုံး၏ ငယ်သူငယ်ချင်း ဖြစ်ပြီး၊ သူရောက်လာပြီးနောက် ရှုံး၏ ရေပန်းစားမှုမှာ အလိုလို လျှောကျသွားသည်။
နမ်ကို စိတ်ဝင်စားပြီး ဒိတ်လုပ်ရန် ပြောသည်။
နမ်က သူ့ကို လမ်းခွဲလိုက်သည့်အခါ ရှုံးကို သူနှင့် မချစ်ကြိုက်ရန် ကတိတောင်းသည်။
ရှုံး၏ အတန်းဖော် ပင်အဖြစ် ကချမတ် ပေါဆက န-ဆကော်နကော၊ အင်္ဂလိပ်ပြဇာတ်အသင်းအတွက် မိတ်ကပ်ပြင်ပေးရန် ခန့်အပ်ခံရပြီး၊ ကျောင်းပြဇာတ်အတွက် စနိုးဝှိုက် ကမည့် နမ်ကို ချောမောအောင် အောင်မြင်စွာ ပြင်ပေးခဲ့သည်။
တခါက ဖေးက နမ်ကို ငပိရည်ထည့်ထားသော ကိုကာကိုလာ တိုက်သည်ကို ကာကွယ်ပေးခဲ့သည်။
ကျောင်းပြီးသွားသော်လည်း ရှုံးနှင့် ရင်းနှီးသော သူငယ်ချင်းအဖြစ် ဆက်နေပြီး၊ ရှုံးကို မကြာခဏ ကလေးထိန်းခိုင်းသည်။
နမ်၏ ရန်သူတော်ကြီး ဖေးအဖြစ် ယာနိက သုန်းဖရယွန်း၊ သူ့ကိုယ်သူ ကျောင်းကွမ်းတောင်ကိုင်ဟု စိတ်ကြီးဝင်ကာ ရှုံးကို ဆွဲဆောင်သည်။
ပင်က သူ နမ့်အပေါ် ပြုမူပုံကို ရှုံးအား ပြောပြလေသော်၊ တော့ပ်ဆီ ကပ်ပြန်သည်။
ဖရောင့် မောင့်ဂိုမာရီ၊ ရှုံး၏ မိခင်။
ဖြန့်ချိခြင်း ထိုင်းဘုရင်မကြီးမွေးနေ့ အားလပ်ရက် ဖြစ်သော ဩဂုတ် ၁၂-၁၅ နှင့် တိုက်ဆိုင်ပြီး ပြသသော ပထမပတ်တွင် အချစ်ဦးဟူသည်သည် ဘုန်းကြီးများကို သရော်ထားသော ဟာသရုပ်ရှင် လွမ်ဖီး ၃ နှင့် အရုပ်ပုံပြင် ၃ တို့၏ နောက်တွင် တတိယ ချိတ်ခဲ့သော်လည်း၊ နောက်အပတ်တွင် ဒုတိယနေရာသို့ တက်လာသည်။
နောက်ဆုံး မျှော်လင့်ထားသည်ထက် ဒေါ်လာ ၂.၆ သန်းခန့် မြတ်စွန်းခဲ့သည်။
၂၀၁၁ ဇွန် ၅ တွင် ဖိလစ်ပိုင်ဘာသာစကားဖြစ်သော တာဂလော့ဖြင့် အသံထပ်ကာ ABS-CBN လိုင်းမှ ဦးစွာထုတ်လွှင့်ပြသပြီး၊ ဇွန် ၂၀ နှင့် အောက်တိုဘာ ၂၈ တွင် ပြန်ပြသည်။
ကြည့်ရှုသူများ တောင်းဆိုမှုကြောင့် ကျေးဇူးတော်နေ့ ည ၈ နာရီတွင် ၎င်း၏ ရုပ်ရှင်လိုင်းမှ ထိုရုပ်ရှင်ကို ပြန်လွှင့်ရသည်။
ကပမီလျာ ဘလော့ဘတ်စတာ ရုပ်ရှင်လိုင်းကလည်း ၂၀၁၂ မတ် ၃၀ နှင့် ဇွန် ၉ ရက်တွင် ထပ်ပြသည်။
ဖိလစ်ပိုင်အာရှ ဘလော့ဘတ်စတာရုပ်ရှင်ကွန်ယက် ကေဘယ်ရုပ်ရှင်ဝမ်းမှ ဖြတ်တောက်မထားသော ရုပ်ရှင်အပြည့်ကို ထုတ်လွှင့်ပြသသည်။
ထိုရုပ်ရှင်ကို ၂၀၁၁ ရှန်ဟိုင်းနိုင်ငံတကာရုပ်ရှင်ပွဲတော်အတွက် တရုတ်ပြည်၊ ရှန်ဟိုင်းတွင် ပြသသည်။
ဇာတ်ဝင်တေးများ "Someday"(တနေ့နေ့), sung by Marisa Sukosol Numphakdi "A Little Thing Called Love"(အချစ်လို့ ခေါ်တဲ့ဟာလေး), sung by Wan Thanakrit "Because of My Heart" (နှလုံးသားကြောင့်ဆိုရင်), sung by Chick Whantana "Someday I'll Be Good Enough" (တနေ့နေ့မှာတော့ ကောင်းပေးနိုင်မှာပါ), sung by Bodyslam "The Star" (ကြယ်ပွင့်), sung by Pimchanok Luevisadpaibul "Day, Month, Year (DMY)" (နေ့ရယ်၊ လရယ်၊ နှစ်ရယ်), sung by Kachamat Pormsaka Na-Sakonnakorn နေရာရခြင်း ၎င်းရုပ်ရှင်သည် အရင်းအနှီး သိပ်မများသော်လည်း ဝေဖန်ရေးဆရာများနှင့် ပရိသတ်တို့၏ အကောင်းမြင် ဝေဖန်ခြင်းကို ခံရသည်။
ထိုင်းနိုင်ငံတဝန်းလုံးရှိ ရုပ်ရှင်ရုံ တရာကျော်တွင် ပိတ်ရက် မြတ်စွန်းမှုအရ တတိယနေရာ ချိတ်သည်။
ထို့နောက် နောက်အပတ်တွင် ကွမ်မွန်ဟိုနောက် ဒုတိယ ချိတ်သည်။
အချစ်ဦးဟူသည်နှင့် အပြိုင် ရုံတင်ပြသသော အရုပ်ပုံပြင် ၃ အပါအဝင် အခြားရုပ်ရှင်ကား နှစ်ကားသည် တတိယနှင့် စတုတ္ထနေရာအသီးသီးသို့ လျှောကျသွားသည်။
နောက်လာသော ရက်သတ္တပတ်များတွင် ၎င်းသည် တတိယနေရာတွင်သာ စွဲမြဲနေပြီး၊ ခြောက်ပတ် ဆက်တိုက် ထိပ်ဆုံး ၅ နေရာတွင် တည်မြဲခဲ့သည်။
ရုပ်ရှင်ရုံများတွင် ဆယ်ပတ်နီးပါးမျှ (၂၀၁၀ အောက်တိုဘာလတိုင်ထိ) ပြသလိုက်ရပြီးလျှင် ထိုင်းရုပ်ရှင်ရုံသမိုင်းတွင် အကြာဆုံး ရုံတင်ပြသရသည့် ရုပ်ရှင်ကားများထဲမှ တကားအပါအဝင် ဖြစ်လာသည်။
ဒေါ်လာ ၂,၆၅၉,၄၄၃ စုစုပေါင်း မြတ်စွန်းကာ၊ ထိုင်းနိုင်ငံတွင်း ထုတ်လုပ်ပြီး အမြတ်အစွန်းအရဆုံးသော ဒုတိယရုပ်ရှင်ကား ဖြစ်လာသည်။
၂၀၁၁ နှစ်ဦးပိုင်း၌ အင်တာနက်ပေါ် ရုပ်ရှင်၏ ကော်ပီများစွာကို အခြားနိုင်ငံများစွာက ပြသခွင့် လျှောက်ထားရင်း တင်လာကြသည်။
ဖိလစ်ပိုင်တွင် ဖိလစ်ပိုင်အသံထပ်ပြီး ABS-CBN နက်ဝပ်က ၂၀၁၁ ဇွန် ၅ တွင် ဖရီးတီဗီမှ နေ၍ ထုတ်လွှင့်ပြသပြီးနောက် ကြည့်ရှုသူ တဟုန်ထိုး တက်လာသည်။
ဖရီးတီဗီ၌ ပထမဆုံး ပြပြီး နှစ်ပတ်သာသာတွင် နေ့ခင်းပိုင်း ကြည့်ရှုနှုန်း များပြားသည့်အတွက် ဇွန်လ ၂၀ တွင် ညနေခင်းအစီအစဉ် (afternoon slot) တွင်ပါ ထပ်ကာ ထုတ်လွှင့်လာရသည်။
ထိုအခါ ရုပ်ရှင်ပြသသော အချိန်ပိုင်းတွင် အခြားတီဗီအစီအစဉ်များနှင့် နှိုင်းစာသော ကြည့်ရှုနှုန်း အမြင့်ဆုံး ရခဲ့သည်။
ထိုင်းပြည်တွင်းအဝတ်အစားထုတ်ကုန်တခုကို အရောင်းမြှင့်တင်ပြီး နောက်တရက်ဖြစ်သော ၂၀၁၃ ဩဂုတ် ၃ တွင် ရုပ်ရှင်၏ အဓိကဇာတ်ဆောင်များ ဖြစ်သော မာရီယိုမူရာနှင့် ပင်ချနွတ် လူးဗီဆဒ်ဘူးတို့သည် ဖန်တွေ့ဆုံပွဲသို့ တက်ရောက်ရန် ဖိလစ်ပိုင်သို့ အတူတကွ ရောက်ရှိသည်။
ဖိလစ်ပိုင်တွင် ထိုရုပ်ရှင် အောင်မြင်မှုကြောင့်၊ ဖိလစ်ပိုင်မင်းသမီး အဲရစ် ဂွန်ဇာလစ်နှင့် မာရီယိုမူရာ၊ ပင်ချနွတ် လူးဗီဆဒ်ဘူးတို့ကို ဖိလစ်ပိုင် အချစ်ဟာသ ရုပ်ရှင်ဖြစ်သော ရုတ်တရက်ကြီး မှော်ဖြစ်တယ်တွင် သရုပ်ဆောင်စေပြီး၊ စတားရုပ်ရှင်က ထုတ်လုပ်ဖြန့်ချိသည်။
ဆုနှင့်ဇကာတင် နှစ်ဆုကဏ္ဍဇကာတင်လက်ရာရလဒ်2010Top Awards Best Movie of the Year First Love Best Film Director Puttipong Pormsaka Na-Sakonnakorn & Wasin Pokpong Favorite Film Actor Mario Maurer Favorite Film Rising Star Female Pimchanok Luevisadpaibul Best Supporting ActressSudarat Budtporm 8th Starpics Thai Film Awards Best Actress 19th Bangkok Critics Assembly Awards Best Supporting Actress Best-Looking Actor Mario Maurer Star Entertainment Awards Best Actress Sudarat Budtporm Favorite Actor Mario Maurer 2011 8th Kom Chad Luek Awards Actress Excellent (Movie) Pimchanok Luevisadpaibul 3rd Okinawa International Movie Festival Laugh Category Uminchu Prize Grand PrixFirst Love Thailand Film Festival Awards Film of the Year Actress in a Leading Role Pimchanok Luevisadpaibul Music Field from the Motion Picture of the Year First Love 20th Supanahongsa Awards Best Actress Pimchanok Luevisadpaibul Outstanding Music Composition Award Ground Music Music Excellence AwardFirst Love MThai Top Talk Awards Top Talk-About Movie Star Couple for 2011 Mario Maurer and Pimchanok Luevisadpaibul 21st Thailand National Film Association Awards Best Actress Pimchanok Luevisadpaibul Best Original SongFirst Love 13th Udine Far East Film Festival Technicolor Asia Award Siam Dara Star Awards Best Film Best Director Puttipong Pormsaka Na-Sakonnakorn & Wasin Pokpong Outstanding Film ActressPimchanok Luevisadpaibul Rising Star Award for Best Female Actress Seventeen Choice Awards Hottie Male Mario Maurer နောက်ဆက်တွဲဇာတ်လမ်း ၂၀၁၂ တွင်၊ အချစ်ဦးဟူသည်ဇာတ်ကား၏ နောက်ဆက်တွဲကို ထပ်မံ ရိုက်ကူးထုတ်လုပ်မည်ဟု ကြေညာခဲ့သော်လည်း၊ ယင်းနှင့် သက်ဆိုင်သည့် နောက်ထပ် သတင်းကြေညာချက် ထပ်မံ ထွက်ပေါ်မလာခဲ့တော့ချေ။
ကိုးကား ပြင်ပလင့်ခ်များ Rotten Tomatoes First love quotes in hindi Category:၂၀၁၀ ရုပ်ရှင်ဇာတ်ကားများ Category:ထိုင်းဘာသာစကား ရုပ်ရှင်ဇာတ်ကားများ Category:ထိုင်း ရုပ်ရှင်ဇာတ်ကားများ Category:အာရှ ရုပ်ရှင်ဇာတ်ကားများ။
ခလယ်-တံခွန်တိုင်တိုက်နယ်ပြည်သူ့ဆေးရုံ သည် ခလယ်၊ တံခွန်တိုင်ရွာ၊ ကြာအင်းဆိပ်ကြီးမြို့နယ်တွင် တည်ရှိသည်။
ခလယ် - တံခွန်တိုင်တိုက်နယ် ပြည်သူ့ဆေးရုံသည် ကြာအင်းဆိပ်ကြီးမြို့နယ်ရှိ အဓိကကျသော တိုက်နယ်ဆေးရုံတစ်ရုံဖြစ်သည်။
ဆေးရုံဝန်းမှာ ၂ ဧကရှိပြီး ကုတင် ၁၆ ဆံ့ ဆေးရုံဖြစ်သည်။
ဆေးရုံတွင် အတွင်းလူနာများအတွက် ဆေးကုသဆောင် ၁ဆောင်၊ ခွဲစိတ်ကုသဆောင် ၁ဆောင်၊ ထိခိုက်ဒဏ်ရာနှင့် အရိုးရောဂါကုသဆောင် ၁ဆောင်ရှိသည်။
ခလယ်-တံခွန်တိုင်တိုက်နယ်ပြည်သူ့ဆေးရုံသည် အခြားပြည်သူ့ဆေးရုံများကဲ့သို့ပင် အခြေခံ အထောက်အပံ့များနှင့် ပစ္စည်းကိရိယာများစွာ လစ်ဟင်းလျက်ရှိသည်။
သမိုင်းကြောင်း ၁၉၆၇ ခုနှစ် ဩဂုတ်လ ၃၁ ရက်နေ့တွင် ကျေးလက်ကျန်းမာရေးအဆင့်မှ ခလယ်တံခွန်တိုင်တိုက်နယ် ပြည်သူ့ဆေးရုံအဆင့်သို့ လက်ရှိတိုက်နယ်ပြည်သူ့ဆေးရုံတည်ရှိရာနေရာတွင် ပြောင်းရွေ့တည်ဆောက်ခဲ့ပြီး ကရင်ပြည်နယ်ဥက္ကဋ္ဌ ဒေါက်တာစောလှထွန်းနှင့် ဒေါက်တာဦးစံအောင် (လက်ထောက်ညွန်ကြားရေးမှူး)တို့က ၁၉၆၉ ခုနှစ်တွင် တိုက်နယ်ပြည်သူ့ဆေးရုံကို ဖွင့်လှစ်ပေးခဲ့သည်။
(၁၆) ခုတင်ဆံ့ တိုးချဲ့ ဆောင်သစ်ကို ဖေဖော်ဝါရီ ၁ဝ ရက် ၂၀၁၅ နေ့ရက်တွင် ဖွင့်လှစ်နိုင်ခဲ့သညိ။
ကုသဆောင်များ ခလယ်-တံခွန်တိုင် တိုက်နယ်ဆေးရုံတွင် အထူးရောဂါကုသဆောင် ၁ဆောင်နှင့် ရောဂါရှာဖွေဆောင် ၁ ဆောင်တို့ ရှိသည်။
ထို့အပြင် ဗဟိုအမျိုးသားသွေးလှူဘဏ်၊ စားဖိုခန်းနှင့် အဝတ်လျှော်ခန်း တို့လည်း ရှိသည်။
အစဉ်အဆက်အုပ်ချုပ်ခဲ့သော ဆရာဝန်များ စဉ် အမည် တာဝန်ထမ်းဆောင်ခဲ့သည့်ကာလ ၁ ဒေါက်တာဦးစိုးမြင့် ၁၉၆၉-၁၉၇၂ ၂ ဒေါက်တာနိုင်ချစ်လုံး ၁၉၇၂-၁၉၇၅ ၃ ဒေါက်တာဟန်စိန်ဝင်း ၁၉၇၅-၁၉၇၇ ၄ ဒေါက်တာရွှေဝင်း ၁၉၇၇-၆လ ၅ ဒေါက်တာမန်းဖေလှစိန် ၁၉၇၇-၁၉၇၉ ၆ ဒေါက်တာဦးမောင်မောင်ကျော် ၁၉၇၉-၆လ ၇ ဒေါက်တာဦးဉာဏ်ထွန်း ၁၉၇၉–၁၉၈၂ ၈ ဒေါက်တာမင်းမြတ်သွင် ၁၉၈၂-၁၉၈၄ ၉ ဒေါက်တာစောမျိုးမြင့်ဦး ၁၉၈၄-၁၉၈၆ ၁၀ ဒေါက်တာလွင်ဦး ၁၉၈၆-၁၉၈၇ ၁၉၈၇-၁၉၈၈ နောက်ပိုင်းဆရာဝန်မလာပါ ၁၁ ဒေါက်တာမွန်သိန်းချစ် ၁၉၉၇-၁လ ၁၂ ဒေါက်တာအောင်သူဇင် ၂၀၀၁-၂၀၀၃ ၁၃ ဒေါက်တာကျော်ဆန်းလင်း ၂၀၀၃-၂၀၀၄ ၁၄ ဒေါက်တာဉာဏ်လင်းအောင် ၂၀၀၅-၂၀၀၆ ၁၅ ဒေါက်တာခင်စိုး ၂၀၀၆-၂၀၀၇ ၁၆ ဒေါက်တာစည်သူအေး ၂၀၀၇-၂၀၁၇ ၁၇ ဒေါက်တာဟန်ကိုဝင်း ၂၀၁၇-ယနေ့ထိ ၁၈ ? ? ကိုးကား စာသားပါ အချက်အလက်တချို့ကို မာန်နာဲသော(ဝင်းရော်) ၏ စာမူများမှ ကောက်နူတ် မှီငြမ်းထားသည်။
ကုဝေရဂမုန်းသည် လက်ချောင်းသဏ္ဌာန် ထိုးထောင်၍ ဆူးများ ပါရှိသော ရှားစောင်းမျိုးနွယ် ဂမုန်း ဖြစ်ပြီး၊ လေးငါးချောင်း စုဝေး ခွထွက်တတ်သဖြင့် 'ဘီလူးလက်ဝါးဂမုန်း'ဟုလည်း ခေါ်တွင်သည်။
ကျောက်ခံမြေ၊ ပူပြင်းခြောက်သွေ့သော ဒေသများတွင် တွေ့ရသည်။
ပန်းအိုးတွင် ကျောက်ခဲ၊ အုတ်ကျိုး စသည် ခံ၍ ပရိတ်ရေလောင်းကာ စိုက်ပျိုးတတ်ကြသည်။
သပွတ်ခါးပင်သည် အညာဒေသတွင် အလေ့ကျ ပေါက်ရောက်သော နွယ်ပင်၊ ချုံပင်မျိုး ဖြစ်၍ အသီးများသည် နွယ်တလျှောက် တွဲလွဲ သီးသည်။
သပွတ်အူကို ခြောက်သယောင်း ခါနေသော သပွတ်ခါးသီးမှ ရယူနိုင်ပြီး၊ အိုးခွက် ပန်းကန်များ တိုက်ချွတ် ဆေးကြောရာ၌ ၎င်းဖြင့် အသုံးပြုရသည်။
သပွတ်ပင်ကိုလည်း ကြည့်။
ကိုးကား category:အပင်များ။
thumb|Chedi, Wat Suan Dok, 2009 ဆွန်ဒေါက်ကျောင်းတော်()သည် ထိုင်းနိုင်ငံမြောက်ပိုင်း၊ ချင်းမိုင်မြို့တွင် တည်ရှိသည်။
ပန်းပွင့်ဥယျာဉ်ကျောင်းတော်သို့မဟုတ် ပုပ္ဖာရာမကျောင်းတော် () ဟု အကြမ်းအားဖြင့်လည်း ခေါ်ကြသေးသည်။
တတိယအဆင့်ရှိ တော်ဝင်ကျောင်းတော်တစ်ခု ဖြစ်သည်။
ကျောင်းတော်သည် စုသပ်လမ်းမ (Suthep) ပေါ်တွင် တည်ရှိသည်။
ခန့်မှန်းခြေအားဖြင့် ကျုံး၏ အနောက်ဘက်ရှိ ဆူရန်ဒေါ့၏ အနောက်ဘက် တစ်ကီလိုမီတာအကွာတွင် တည်ရှိသည်။
ချင်းမိုင်ရှိ Buddhist Mahachulalongkornrajavidyalaya တက္ကသိုလ်သည် ကျောင်းတော်များ စုဝေးပေါင်းစုထားရာ နေရာတစ်ခု ဖြစ်သည်။
သမိုင်း thumb|Wat Suan Dok in 1886 photographed from above ၁၃၇၀ စီအီးနှစ်တွင် သုမနထေရ် (Sumana Thera) ၏ တိုက်တွန်းချက်ဖြင့် လန်နာ (lanna) ၏ ဘုရင်ဖြစ်သူ ကူးန(Kue Na) သည် ကျောင်းတော်ကို တည်ထောင်ခဲ့သည်။
ကျောင်းတော်သည် ဝီယန်ဆူဒန်ဒေါ့(Wiang Suan Dok) ၏ အလယ်တွင် တည်ဆောက်ခဲ့သည်။
ဝီယန်ဆူဒန်ဒေါ့သည် လာဝါ (Lawa) လူမျိုးများ ပြောင်းရွှေ့ကာ အခြေချနေထိုင်ခဲ့သည့်နေရာဖြစ်ကာ ချင်းမိုင်မြို့ထက်ပင် သက်တမ်းပိုများသည်။
အကြမ်းဖျင်းဖော်ပြချက်များကို ဂြိုဟ်တုဖြင့် ရိုက်ယူထားသည့် ရုပ်ပုံများဖြင့် စစ်ဆေးထားသည်။
ကျန်သော မြေကြီးဖြင့် ပြုလုပ်ထားသည့် နံရံများကို စုသတ်လမ်းမ၏ မြောက်ဘက်တွင် ယခုထက်တိုင် မြင်တွေ့နိုင်သေးသည်။
ကူးနဘုရင်၏ ပန်းဥယျာဉ်သည် ထိုနေရာတွင်ပင် တည်ရှိခဲ့သည်။
ကျောင်းတော်၏ မူလအမည်သည် အတိုကောက်အားဖြင့် ပုပ္ဖရာမကျောင်းတော် (Buppharam) သို့မဟုတ် ဆူရန်ဒေါ့မိုင် (Suan Dok Mai) ဖြစ်သည်။
မြင်ကွင်း သီရိလင်္ကာနိုင်ငံ၏ ပုံစံများအတိုင်းတည်ထားသည့် ခေါင်းလောင်းပုံသဏ္ဌာန်စေတီကို အဝေးမှ ဖူးမြင်နိုင်သည်။
ထိုစေတီသည် အမြင့် (၄၈) မီတာ ရှိသည်။
ဗုဒ္ဓ၏ ဓာတ်တော်များကို ဌာပနာထားသည်ဟု ပြောကြသည်။
မကြာသေးခင်က ပြုပြင်မွမ်းမံမှုများလုပ်ထားသည့် အမြင့် ၄.၇၀ မီတာ (၁၅.၄ ပေ) ရှိသည့် ကြေးညိုဖြင့်လုပ်ထားသော ဗုဒ္ဓရုပ်ပွားတော်သည် ဘူမိဖဿမုဒြာအနေအထားဖြင့် တည်ရှိသည်။
ရုပ်ပွားတော်သည် Mueang Kaeo ဘုရင်၏ လက်ထက်ကာလအတွင်း ၁၅၀၄ စီအီးတွင် သွန်းလုပ်ခဲ့သည်။
ရုပ်ပွားတော်သည် Phra Chao Kao Tue ဟူသောအမည်မှ ဖြစ်တည်လာသည်။
မှတ်သားရမည့် ထူးခြားသည်မှာ ရုပ်ပွားတော်၏ လက်ချောင်းများသည် တူညီသောအလျား ရှိကြခြင်း ဖြစ်သည်။
အဖြူရောင်ဆေးသုတ်လိမ်းထားသည့် ဂူဗိမာန်တို့သည် ချင်းမိုင်၏ တော်ဝင်မိသားစု၏ ဈာပနမှပြာများတည်ရှိသည့် နေရာလည်း ဖြစ်သည်။
ကျောင်းတော်မြေပြင်၏ အနောက်မြောက်ထောင့်တွင် တည်ရှိသည်။
၂၀ ရာစုအစပိုင်းတွင် Dara Rasmi မင်းသမီးသည် ချင်းမိုင်ပတ်ဝန်းကျင်ရှိ အရိုးပြာများကို စုဆောင်းစေကာ လက်ရှိနေရာတွင် မြှုပ်နှံခဲ့သည်။
ထိုမင်းသမီးသည် စုဠာလင်္ကရဏ (ရာဘဘုရင် V) ၏ ကြင်ယာတော်မိဖုရားဖြစ်သည်။
Lanna ဘုရင် Inthawichayanon ၏ သမီးတော်လည်း ဖြစ်သည်။
တိန်းညက်ပင် (ရုက္ခဗေဒအမည်၊ Caesalpinia sappan; အင်္ဂလိပ်အမည်၊ Sappan wood, brazil wood, bukkum wood)သည် အပင်ငယ်မျိုး ဖြစ်ပြီး၊ အမြင့်ပေ ၂၀ ခန့်အထိ မြင့်နိုင်သည်။
ပင်စည်အတွင်း သစ်သားသည် နီညိုရောင်အဆင်း ရှိပြီး၊ မာကျောသည်။
ပင်စည်၊ အကိုင်းများတွင် ဆူးများ ရှိကာ၊ မန်ကျည်းရွက်ကဲ့သို့ ပုံပန်းရှိသည်။
ရွက်လွဲထွက်သည်။
အကိုင်းထိပ်၌ ပန်းပွင့်သည်။
ပန်းပွင့်သည် အဝါရောင် ဖြစ်ကာ၊ အစေ့များက ညိုဝါရောင် အဆင်း ရှိသည်။
ပန်းပွင့်သောကာလ ဧပြီလမှ ဇွန်လအထိ အပင်ပေါက်ရောက်ရာဒေသ တောတောင်များတွင် အလေ့ကျ အရိုင်းပေါက်သည်။
သီးသန့် စိုက်ပျိုးလျှင်လည်း ဖြစ်ထွန်းသည်။
အသုံးပြုသောအစိတ်အပိုင်း ပင်စည်အတွင်းသားကို သုံးသည်။
ဆောင်းတွင် အပင်ကို ခုတ်လှဲပြီး၊ ပင်စည်များကို ဖြတ်ပိုင်းကာ အပိုင်းစကလေးများအဖြစ် ထပ်မံ ပိုင်းဖြတ်ကာ အခြောက်လှန်း စုဆောင်းသည်။
ပါဝင်သောဓာတုဗေဒဒြပ်ပေါင်းများ အသားတွင် Brasilin နှင့် Brasilein ဓာတ်များ၊ မရှိမဖြစ်ဆီ ဖြစ်သော D.ocphellandrene, ocimene, tannin, gallic acid နှင့် saponin ဓာတ်များလည်း ပါဝင်သည်။
ဆေးအသုံး တိန်းညက်အသားသည် ဘက်တီးရီးယားပိုးများကို သေစေနိုင်သော အစွမ်း ရှိ၍ သွေးသား သန့်စင်ပေးသည်။
သွေးထိန်း၊ သွေးတိတ်စေသော သတ္တိလည်း ရှိသည်။
အစွမ်းထက်ဆေးအဖြစ် ဝမ်းကိုက်၊ ဝမ်းဖောဝမ်းရောင်၊ အစာအိမ်နှင့်အူတွင်းသွေးထွက်၊ သားအိမ်သွေးလုံးတည်၊ မီးဖွားပြီးနောက်သွေးသွန်၊ ထိခိုက်ဒဏ်ရာ၊ ပွန်းပဲ့၊ ဓမ္မတာလာစဉ်ကိုက်ခဲ၊ လေထိုးလေအောင့်၊ အနာစက်၊ အနာမီး၊ အနာပဆုပ်၊ မီးယပ်ဖြူဆင်း၊ သွေးအားနည်းရောဂါတို့တွင် ပေးနိုင်သည်။
အစိမ်းရောင်လမ်း ( Green Way ) သည် စိုက်ပျိုးရေးပညာရှင် လူငယ်များနှင့် ဖွဲ့စည်းထားပြီး နည်းပညာများကို ဖုန်းဆော့ဝဲမှ ဝန်ဆောင်မှုပေးသည့်အဖွဲ့ ဖြစ်သည်။
ဂရင်နိုဗေတာ အောက်မှ တရားဝင်လုပ်ဆောင်နေသည့် အဖွဲ့ ဖြစ်သည်။
မြန်မာနိုင်ငံအနှံ့တောင်သူများကို နည်းပညာဖြန့်ဝေပေးသည်။
၂၀၁၁ ခုနှစ်တွင် စတင်ဖွဲ့စည်းခဲ့ပြီး ယခုလက်ရှိတွင် ၁၆ ဦးဖြင့် ဆောင်ရွက်နေသည်။
၂၀၁၆ ခုနှစ်တွင် မြန်မာနိုင်ငံ လူငယ်စွန့်ဦးတီတွင်လုပ်ငန်းရှင်များ အသင်းမှ ချီးမြင့်သော လူမှုအကျိုးပြု စီးပွားရေးလုပ်ငန်းဆုကို ရရှိခဲ့ပြီး ယခုအခါ စိုက်ပျိုးရေးအပြင် မွေးမြူရေးကဏ္ဍအတွက်ပါ ထပ်မံချဲ့ထွင်ထားသည်။
၂၀၁၇ ခုနှစ်တွင် အိန္ဒိယနိုင်ငံမှ ချီးမြှင့်သော ASEAN Most Innovative Business Idea ဖြင့် ASEAN India Youth awards ရရှိခဲ့သည်။
alt=အပြောင်မြောက်ဆုံး စီးပွားရေး စိတ်ကူးစိတ်သန်းဆု|thumb|အပြောင်မြောက်ဆုံး စီးပွားရေး စိတ်ကူးစိတ်သန်းဆု အစိမ်းရောင်လမ်း စိုက်ပျိုးရေးဖုန်းဆော့ဝဲလ် အစိမ်းရောင်လမ်း စိုက်ပျိုးရေးဖုန်းဆော့ဝဲလ်ကို မြန်မာနိုင်ငံတောင်သူများအတွက် ရည်ရွယ်ပြီး အစိမ်းရောင်လမ်းအဖွဲ့မှ ထုတ်လုပ်ထားပြီး ဖုန်းဆော့ဝဲလ်မှ တစ်ဆင့် စိုက်ပျိုးရေးဆိုင်ရာ နည်းပညာများ၊ သီးနှံပိုးမွှားရောဂါများနှင့် ကာကွယ်နှိမ်နင်းနည်းများ၊ နေ့စဉ်သီးနှံဈေးနှုန်းများ၊ မိုးလေဝသခန့်မှန်းချက်များ စသည်ဖြင့် တောင်သူများလိုအပ်သော သတင်းအချက်အလက်များကို အချိန်နှင့် တပြေးညီ ပေးပို့လျက်ရှိသည်။
ထို့အပြင် တောင်သူများကို ပညာရှင်များနှင့် အွန်လိုင်းမှ ချိတ်ဆက်ပေးပြီး တောင်သူများကြုံတွေနေရသော စိုက်ပျိုးရေးဆိုင်ရာ အခက်အခဲပြဿနာများကို ဆွေးနွေးအဖြေရှာနိုင်ရန် ကူညီပေးသည်။
ဆော့ဝဲလ်ကို မည်သူမဆို အခမဲ့အသုံးပြုနိုင်ပြီး တောင်သူများ အလွယ်တကူ အသုံးပြုနိုင်ရန် အရိုးရှင်းဆုံး ဆောင်ရွက်ထားသည်။
အခုအခါ စိုက်ပျိုးရေးဦးစီးဌာန၊ UNESCO၊ CARE နှင့် the Myanmar Dairy Excellence Project (MDEP) တို့နှင့် ပူးပေါင်းဆောင်ရွက်နေသည်။
ရည်မှန်းချက် စိုက်ပျိုးရေးကဏ္ဍဖွံ့ဖြိုးတိုးတက်လာပြီး ရေရှည်တည်တံစေရန်နှင့် သီးနှံအထွက်တိုး၊ ဝင်ငွေတိုးပြီး တောင်သူများ စိုက်ပျိုးရေးလုပ်ငန်း အဆင်ပြေလာစေရန် ရည်မှန်းသည်။
သမိုင်းကြောင်း အစိမ်းရောင်လမ်းကို စိုက်ပျိုးရေးတက္ကသိုလ်ကျောင်းဆင်း ကိုသိန်းစိုးမင်းနှင့် မရင်ရင်ဖြူတို့မှ ၂၀၁၁ ခုနှစ်တွင် စတင်ခဲ့သည်။
ရန်ကုန်တွင် ဓာတုကင်းလွတ် ဟင်းသီးဟင်းရွက်များကို စိုက်ပျိုးပြီး ဟိုတယ်များကို ရောင်းချရင်း တဖက်မှာလည်း စိုက်ပျိုးရေးဆိုင်ရာ နည်းပညာများကို ဘလော့တွင် ရေးသားပြီး နည်းပညာမျှဝေခဲ့သည်။
ထို့နောက် စိုက်ပျိုးရေးဆိုင်ရာ သတင်းအချက်အလက်လိုအပ်ချက် မြင့်မားမှုကို သိရှိနားလည်လာပြီး စမတ်ဖုန်းအသုံးပြုမှုမြင့်မားလာသည့်အတွက် ၂၀၁၆ ခုနှစ် မေလတွင် စိုက်ပျိုးရေးဖုန်းဆော့ဝဲလ်ကို စတင်ထုတ်ဝေခဲ့သည်။
ယခုအခါတွင် ဒေါင်းလုတ်ချ သုံးစွဲသူပေါင်းမှာ ၆၃,၀၀၀ ကျော် ရှိပြီ ဖြစ်သည်။
alt= လေ့လာနိုင်သည့် စိုက်ပျိုးရေးနည်းပညာများ မြန်မာနိုင်ငံအရပ်ရပ်ရှိ တောင်သူများ အကျိုးဖြစ်ထွန်းစေရန်အတွက် စိုက်ပျိုးရေးဆိုင်ရာ နည်းပညာများကို မျိုးစေ့မှ တန်ဖိုးမြင့်ထုတ်ကုန် ထုတ်လုပ်သည့်အပိုင်းအထိ ထည့်သွင်းထားသည်။
ထို့အပြင် နေ့စဉ်သီးနှံဈေးနှုန်းများကို မြို့နယ်ပေါင်း ၁၄ မြို့နယ်မှ နေ့စဉ်ရယူဖော်ပြထားသည်။
ရာဘာတောင်သူများအတွက် ဒေသဆိုင်ရာ ရာဘာဈေးနှုန်းများအပြင် တရုတ်နှင့် ဂျပန်နိုင်ငံမှ နေ့စဉ်ရာဘာဈေးနှုန်းများကိုပါ ဖော်ပြထားသည်။
ပါဝင်သည့် စိုက်ပျိုးနည်းပညာဆိုင်ရာ ခေါင်းစဉ်များမှာ စိုက်ပျိုးနည်း မြေဆီလွှာ အပင်အဟာရ ပိုးမွှားရောဂါ စိုက်ပျိုးစီးပွား ခေတ်သစ်စိုက်ပျိုးရေး ရိတ်သိမ်းချိန်လွန်နည်းပညာ စိုက်ပျိုး ရေ တန်ဖိုးမြင့်ထုတ်ကုန် အထွေထွေဗဟုသုတ လေ့လာနိုင်သည့် မွေးမြူရေးနည်းပညာများ ၂၀၁၈ မှ စတင်၍ အစိမ်းရောင်လမ်းတွင် မွေးမြူရေးဆိုင်ရာ နည်းပညာများကို ထည့်သွင်းလာသည်။
​ ငါးမွေးမြူရေးနည်းပညာများကို ကမ္ဘာ့ငါးအဖွဲ့ (WorldFish) နှင့် ပူးပေါင်းလုပ်ကိုင်နေပြီး နို့စားနွားမွေးမြူရေးနည်းပညာများကို မြန်မာ-နယူးဇီလန် နို့စားနွားမွေးမြူရေးစီမံကိန်း (MDEP) နှင့် တွဲဖက်လုပ်ကိုင်လျက်ရှိသည်။
ကိုးကား ပြင်ပလင့်ခ်များ အစိမ်းရောင်လမ်းအဖွဲ့ Green Way Agri-mobile App on Facebook Category:အခမဲ့ ဆော့ဝဲလ်။
စီခွန်ခမ်ကျောင်းတော်သည် ထိုင်းနိုင်ငံ၊ Phayao ဒေသ၊ Phayao မြို့တွင် တည်ရှိသည့် ဗုဒ္ဓကျောင်းတော်တစ်ခု ဖြစ်သည်။
နိုင်ငံအတွင်းတွင် Chiang Saen ခေတ်က အကြီးဆုံးဗုဒ္ဓရုပ်ပွားတော် တည်ရှိရာနေရာလည်း ဖြစ်သည်။
Phayao ကန်၏ ကမ်းစပ်တွင် တည်ရှိသည်။
သမိုင်း စတင်တည်ထောင်ခဲ့သည့် ရက်စွဲသည် ၁၂ ရာစုတွင် ဖြစ်သည်ဟု တစ်ခါတရံ တွေ့ရသည်။
လက်ရှိအချိန်တွေ့မြင်နေရသည့် ပုံစံမှာမူ ၁၉၂၃ ခုနှစ်တွင် တည်ဆောက်ပြီးစီးခဲ့ခြင်း ဖြစ်သည်။
ကျောင်းတော်၏ အဓိကဖြစ်သည့် ဗုဒ္ဓရုပ်ပွားတော်သည် ၁၄၉၁ နှင့် ၁၅၂၄ ခုနှစ်များအတွင်းက သွန်းလုပ်ခဲ့ခြင်း ဖြစ်သည်။
ဗိသုကာနှင့် အနုပညာ Phra Chao Ton Luang ဗုဒ္ဓရုပ်ပွားတော်သည် ၁၄ မီတာ (၄၆ ပေ) အကျယ်ရှိကာ ၁၆ မီတာ (၅၂ ပေ) အမြင့် ရှိ၏။
၁၅ ရာစု နှင့် ၁၆ ရာစုကာလများက တည်ထားကိုးကွယ်သည့် ပုံစံ ဖြစ်သည်။
အမည်တွင်ပုံ ဗုဒ္ဓသည် စီခွန်ခမ်ကျောင်းတော်နေရာကို ကိုယ်တိုင်ရွေးချယ်ခဲ့သည်ဟူသည့် ဒဏ္ဍာရီများ ရှိခဲ့သည်။
ဗုဒ္ဓသည် နေရောင်မှ အရိပ်ရစေရန် ရှာဖွေရာ ကြီးထွားကာပေါက်ရောက်နေသည့် သစ်ပင်ကို သူ၏ မြင်ကွင်းတွင် တွေ့ခဲ့သည်။
ထိုသစ်ပင်ကို ငှက်တစ်ကောင်သည် သစ်စေ့မှ စိုက်ပျိုးထားသည်ဟု ဆိုသည်။
ဘားအံတက္ကသိုလ်သည် ကရင်ပြည်နယ် ဘားအံမြို့နယ်ရှိ ဘားအံမြို့တွင် တည်ရှိသော ဝိဇ္ဇာနှင့်သိပ္ပံတက္ကသိုလ်တစ်ခုဖြစ်သည်။
ကရင်ပြည်နယ် သတင်းများ | Kayin State Government Office သမိုင်းကြောင်း ၁၉၇၇ ခုနှစ် မေလ ၂၃ ရက်နေ့တွင် ကရင်ပြည်နယ် ဒေသကောလိပ်အဖြစ် စတင် ဖွင့်လှစ်ခဲ့သည်။
၁၉၈၁ ခုနှစ် နိုဝင်ဘာလ ၃၀ ရက်နေ့တွင် ဘားအံကောလိပ်အဖြစ်လည်းကောင်း၊ ၁၉၉၉ ခုနှစ် ဧပြီလ ၆ ရက်နေ့တွင် ဘားအံဒီဂရီကောလိပ်အဖြစ် လည်းကောင်း ပြောင်းလဲခဲ့ပြီး ၂၀၀၃ ခုနှစ် မေလ ၁၄ ရက်နေ့တွင် ဘားအံတက္ကသိုလ်အဖြစ် အဆင့်မြှင့်တင် ဖွင့်လှစ်ခဲ့သည်။
The Golden Mount သရကေသကျောင်းတော် (; ) သည် ထိုင်းနိုင်ငံ၊ ဘန်ကောက်မြို့၊ Pom Prap Sattru Phai ဒေသတွင် တည်ရှိသည့် ဗုဒ္ဓကျောင်းတော်တစ်ခု ဖြစ်သည်။
ကျောင်းတော်သည် အယုဒ္ဓယခေတ်ကာလတုန်းက Sakae ကျောင်းတော်ဟု သိခဲ့ကြည်။
ဘန်ကောက်သည် မြို့တော်တစ်ခု ဖြစ်လာသည့်အခါ ရမဘုရင်သည် ကျောင်းတော်ကို ပြင်ဆင်မွမ်းမံခဲ့ပြီး အမည်ကိုလည်း မူလအမည်အတိုင်း သတ်မှတ်ခဲ့သည်။
Phu Khao Thong 400px|Panoramic view from the Golden Mount ကိုးကား Category:ထိုင်းနိုင်ငံမှ စေတီပုထိုးနှင့် ဘုရားကျောင်းများ။
ကရ်ဘလာဆိုသည် ဝေါ်ဟာရသည် (အရဗီပုဒ်: ‎كَرْبَلَاء‎, ပါးရှန်းပုဒ်: ‎کربلاء‎)မှဆင်းသက်လာခြင်းဖြစ်သည်။
အိရန်နိုင်ငံ အလယ်ပိုင်းဒေသရှိ, ဘဂ္ဂဒက်မြို့တော်၏ ‎အနောက်တောင်ဘက် ကီလိုမီတာ(၁၀၀) မိုင်ပေါင်း(၆၂)အကွာ၊ (Milh)ရေကန်၏ အရှေ့ဘက် ‎မိုင်အနည်းငယ်ခန့်အကွာတွင် တည်ရှိသည်။
‎. ကရ်ဘလာမြို့သည် ကရ်ဘလာတိုင်း၏မြို့တော်ဖြစ်သည်။
(၂၀၁၅)သန်းခေါင်စင်းအရ လူဦးရေ (၇၀၀၀၀၀) ‎ခုနှစ်သိန်းခန့် ရှိသည်။